ข้อใดไม่ใช่ยากลุ่มเพนิ-ซิลลิน
1. โปรเคน เพนิซิลลิน
2. แอมพิซิลลิน
3. เพนิซิลลินวี
4. โคไตรม็อกซาโซล
5. เพนิซิลลินจี
คำตอบที่ถูกต้องได้แก่ 4.  เนื่องจาก เพราะโคไตรม็อกซาโซล เป็นยากลุ่มซัลโฟนาไมด์ ส่วนข้ออื่น ๆ เป็นยากลุ่มเพนิ-ซิลลิน

การแพ้ยาแก้อักเสบเป็นอย่างไร

การแพ้ยาแก้อักเสบเป็นอาการแพ้ยาที่พบได้บ่อยที่สุด ยากลุ่มที่มีการแพ้ได้บ่อย ได้แก่ ยากลุ่มเพนิ-ซิลลิน (penicillins) เช่น โปรเคน เพนิซิลลิน, เพนิซิลลินจี, เพนิซิลลิน 5 แสน, เพนิซิลลินวี, แอมพิซิลลิน และอะม็อกซีซิลลิน เป็นต้น

ส่วนยาที่ติดอันดับสอง ได้แก่ กลุ่มซัลโฟนาไมด์ (Sulfonamides) เช่น ซัลฟาไดอาซีน ซัลฟากัวนีดีน โคไตรม็อกซาโซล เป็นต้น

ยาทั้ง ๒ กลุ่มนี้เป็นยาปฏิชีวนะที่มีการใช้กันบ่อยๆ ในการติดเชื้อทั่วๆ ไป เมื่อแพ้ยามักมีอาการทางผิวหนัง เช่น ผื่นคันตามเนื้อตามตัวคล้ายลมพิษ เป็นตุ่มเป็นปื้น เป็นตุ่มน้ำเหลือง เป็นแผลคล้ายแผลไฟไหม้ ในบางรายอาจมีอาการเหนื่อยหอบ หายใจลำบาก และในรายที่เป็นมากอาจช็อกและเสียชีวิตได้

ถ้ามีอาการผิดปกติเกิดขึ้นหลังจากใช้ยา จึงควรหยุดยาทันที พร้อมทั้งรีบนำยาที่สงสัยนั้นกลับไปพบผู้สั่งจ่ายยา เพื่อได้รับการวินิจฉัยยืนยันว่า เป็นการแพ้ยาหรือไม่ ถ้าเป็นการแพ้ยาจริง จะได้แก้ไขปัญหาการแพ้ยาที่เกิดขึ้นทันที
17.เภสัชวิทยา Pharmacology